b'\n_START_ARTICLE_\nPeik Johansson\n_START_PARAGRAPH_\nPeik Johansson on suomalainen kehitysmaihin erikoistunut toimittaja, kirjailija ja Voima-lehden entinen p\xc3\xa4\xc3\xa4toimittaja. Johansson sai vuonna 2001 Tiedonjulkistamisen valtionpalkinnon aikakauslehtity\xc3\xb6st\xc3\xa4\xc3\xa4n. Johansson on uransa aikana ty\xc3\xb6skennellyt Pekka Haaviston p\xc3\xa4\xc3\xa4toimittamassa Suomi-aikakauslehdess\xc3\xa4 ja Kansan Uutisissa sek\xc3\xa4 toiminut Vihre\xc3\xa4n Langan, Ylioppilaslehden, Suomen Kuvalehden, Like Uutisten ja Pakolainen-lehden avustajana. Vuodesta 1990 l\xc3\xa4htien h\xc3\xa4n on matkustanut Afrikassa s\xc3\xa4\xc3\xa4nn\xc3\xb6llisesti ja tehnyt maanosasta dokumentteja ja uutisraportteja Yleisradiolle.  Vuonna 1998 h\xc3\xa4nelle my\xc3\xb6nnettiin Yleisradion, MTV3:n, Suomen Journalistiliiton, Suomen YK-liiton ja ulkoministeri\xc3\xb6n Maailman Kuva -palkinto Etel\xc3\xa4-Afrikan totuuskomissiosta kertovasta radiodokumentista.'